Legal Document

Category: 127

Text:
17. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. 46450/ΛΟ.975 της 21 Δεκ.1960/4 Ιαν. 1961 (ΦΕΚ Β΄ 3) Περί τροποποιήσεως διαδικασίας χρηματοδοτήσεως επιχωρίων δαπανών του προγράμματος δημ. επενδύσεων. Έχοντες υπ’ όψιν: α)Τας διατάξεις του Νόμ. 2212/22.9.52 (ΦΕΚ 266/ Α/25.9.52) και του Ν.Δ. 2957/10.8.54 (ΦΕΚ 186/ Α/18.8.54) «περί δημοσίων επενδύσεων». β)Τας υπ’ αριθ. 25812/19.6.52, 21.356/12.3.53 (ΦΕΚ 75/Β/26.3.53), 32965/23.5.53 (ΦΕΚ 128/ Β/ 8.6.53), 50.202/ΛΟ 607/16.12.59 και 41891/ΛΟ 935/14.11.60. (ΦΕΚ 485/Β/30.11.60) προγενεστέρας αποφάσεις ημών «περί τρόπου ενεργείας πληρωμών δημοσίων επενδύσεων κλπ.». γ)Την υπ’ αριθ. ΛΟ 588/15.6.56 εγκύκλιον του εξ ημών Υπουργού Συντονισμού «περί διαδικασίας χρηματοδοτήσεως δημοσίων επενδύσεων». δ)Την υπ’ αριθ. 142134/2.5.60 εγκύκλιον του Προέδρου της Κυβερνήσεως «περί απλουστεύσεως της διαδικασίας χρηματοδοτήσεως των έργων δημ. επενδύσεων». ε)Την σχετικήν εισήγησιν των καθ’ ημάς Υπηρεσιών επί της σκοπιμότητος μεταβολής της υφισταμένης διαδικασίας χρηματοδοτήσεως δι’ επιχωρίους δαπάνας του προγράμματος δημοσίων επενδύσεων, επί τω τέλει αποφυγής της συσσωρεύσεως αδιαθέτων χρηματικών υπολοίπων παρά τη Τραπέζη της Ελλάδος. Αποφασίζομεν, όπως από της 1ης Ιαν. 1961, τροποποιηθή η διαδικασία χρηματοδοτήσεως δι’ επιχωρίους δαπάνας του προγράμματος δημοσίων επενδύσεων, καταργουμένης της μέχρι τούδε εφαρμοζομένης προκαταβολικής μεταφοράς των εγκεκριμένων πιστώσεων εις τους οικείους λογ/σμούς, προς κάλυψιν των προβλεπομένων δαπανών. Αι σχετικαί πληρωμαί θα εξακολουθήσουν ενεργούμεναι κατά την ήδη υφισταμένην διαδικασίαν και άνευ ουδεμιάς μεταβολής, καλυπτόμεναι, όμως, εκ των υστέρων και άμα τη πραγματοποιήσει των εκ του λογ/σμού «Συγκεντρώσεως Εισπράξεων και Πληρωμών» του Ελλ. Δημοσίου. Το ύψος των κατ’ έργον και διαχειριστήν επιτρεπομένων πληρωμών, καλούμενον «εξουσιοδότησις πληρωμής», θα καθορίζηται δι’ αποφάσεων του εκτελούντος το έργον Υπουργού. Από της ρηθείσης ημερομηνίας ουδεμία μεταφορά χρηματικών κεφαλαίων θα ενεργήται εις τους λογ/σμούς δημ. επενδύσεων, εξαιρέσει των αντιστοιχούντων εις έργα εκτελούμενα α)ευθύνη Νομικών Προσώπων Δημ. Δικαίου ή Δημοσίων Οργανισμών και Επιχειρήσεων, απολαμβανόντων διοικητικής και οικονομικής αυτοτελείας και β)δια συμμετοχής (συνεισφοράς) των ενδιαφερομένων τρίτων. Εις εφαρμογήν των ανωτέρω καθορίζομεν τα κάτωθι: 1)Μηνιαία χρηματοδότησις προγράμματος δημ. επενδύσεων υπό του Υπουργείου Συντονισμού. Η χρηματοδότησις του προγράμματος δημ. επενδύσεων θα ενεργήται, κατά την ήδη υφισταμένην διαδικασίαν, υπό του Υπ. Συντονισμού, όπερ, βάσει των σχετικών προτάσεων των φορέων-Υπουργείων, θ’ απευθύνη έγγραφον προς την Νομισματικήν Επιτροπήν δια την έγκρισιν των εξουσιοδοτήσεων πληρωμής εκάστου μηνός. Δια τον προσδιορισμόν του ύψους των νέων εξουσιοδοτήσεων πληρωμής δια δαπάνας εσωτερικού εκάστου μηνός, το Υπ. Συντονισμού θα λαμβάνη υπ’ όψιν αφ’ ενός μεν τα υφιστάμενα αχρησιμοποίητα υπόλοιπα των ήδη χορηγηθεισών εξουσιοδοτήσεων πληρωμής, βάσει των υπό της Τραπέζης της Ελλάδος χορηγουμένων στοιχείων και αφ’ ετέρου τας κατά τον μήνα τούτον προβλεπομένας όπως ενεργηθώσι συνολικάς πληρωμάς. Τα στοιχεία ταύτα θα παρατίθηνται εις το ρηθέν προς την Νομ. Επιτροπήν έγγραφον του Υπ. Συντονισμού. Δια της σχετικής αποφάσεως της Νομ. Επιτροπής θα καθορίζηται το συνολικόν ποσόν των νέων εξουσιοδοτήσεων πληρωμής του μηνός, βάσει των υπό του Υπ. Συντονισμού παρασχεθέντων στοιχείων. Διευκρινίζεται, ότι αι μη χρησιμοποιηθείσαι προγενέστεραι εξουσιοδοτήσεις πληρωμής θα ισχύουν μέχρι της καθ’ οιονδήποτε τρόπον ανακλήσεώς των. Η χρηματοδότησις και αι πληρωμαί εξωτερικού θα πραγματοποιώνται κατά την ήδη ισχύουσαν διαδικασίαν. Το Υπ. Οικονομικών θα εξουσιοδοτή αντιστοίχως την Τράπεζαν της Ελλάδος δια την χορήγησιν των υπό των Υπ. Συντονισμού προσδιορισθεισών και υπό της Νομ. Επιτροπής εγκριθεισών νέων εξουσιοδοτήσεων πληρωμής τόσον συνολικώς όσον και καθ’ Υπουργείον και Συλλ. Απόφασιν Προγ/τος, παρέχον την έγκρισιν δια την εν καιρώ, εντός πάντως του οικονομικού έτους, χρέωσιν του λογ/σμού Συγκεντρώσεως Εισπράξεων και Πληρωμών του Δημοσίου. Η Τράπεζα της Ελλάδος, βάσει των εγγράφων των Υπ. Συντονισμού και Οικονομικών και της αποφάσεως της Νομ. Επιτροπής, θα ενεργή την μηνιαίαν χρηματοδότησιν των δημ. επενδύσεων, παρέχουσα εξουσιοδοτήσεις πληρωμής εις τους παρ’ αυτή λογ/σμούς των Συλλ. Αποφάσεων. Η ενέργεια αύτη, ουδεμίαν συνεπαγομένη χρέωσιν του Δημοσίου, θ’ αναγγέλληται προς τας αρμοδίας Υπηρεσίας των Υπουργείων, άτινα δέον όπως μεριμνώσι δια την περαιτέρω κατανομήν εις λογ/σμούς έργων, ευθύς ως κοινοποιηθή αυτοίς το έγγραφον του Υπ. Οικονομικών ή του Υπ. Συντονισμού, οσάκις ενεργείται απ’ ευθείας υπό του τελευταίου η χρηματοδότησις. (Μετά την σελ. 126,72) Σελ. 126,73 278-117 Δημόσιες Επενδύσεις 25.Β.δ.17 2)Κατανομή των εξουσιοδοτήσεων πληρωμής εις έργα εκτελούμενα υπό Υπηρεσιών των Υπουργείων. Τα Υπουργεία, άτινα τυγχάνουν φορείς εκάστης χρηματοδοτουμένης, κατά την διαδικασίαν της προηγουμένης παραγρ. Συλλ. Αποφάσεως, δέον όπως κατανέμωσι δι’ εντολής των (ως το συνημμένον υποδ. Α΄) προς την Τράπεζαν της Ελλάδος, το ποσόν της παρεχομένης εκάστοτε συνολικής εξουσιοδοτήσεως, πληρωμής εις έργα δημ. επενδύσεων, εντεταγμένα εις την αυτήν Συλλ. Απόφασιν και εντός της υπό ταύτης εγκεκριμένης δια το έργον πιστώσεως, δυναμένης να επαυξηθή κατά τας διατάξεις των υπ’ αριθ. 120/60 και 498/60 Β.Δ/των. Η εντολή αύτη θα κοινοποιήται, ως εν τη παρ. 7/β της προγενεστέρας υπ’ αριθ. 41891/ΛΟ 935/14.11.60 αποφάσεως ημών καθορίζεται: Διευκρινίζεται ότι ως εξουσιοδότησις πληρωμής εκάστου έργου νοείται το ύψος των εγκρινομένων δια των ως άνω εντολών των Υπουργείων, αναλήψεων υπό του διαχ/στού εκ του οικείου λογ/σμού του, επέχει δε αύτη θέσιν κανονικής χρηματοδοτήσεως. Αι εξουσιοδοτήσεις πληρωμής δέον όπως χορηγώνται ή επαυξάνωνται αναλόγως προς την πρόοδον εκτελέσεως του έργου. Ωσαύτως, δύνανται τα αρμόδια Υπουργεία να προβαίνωσιν εις την αυξομείωσιν των εξουσιοδοτήσεων πληρωμής έργων περιλαμβανομένων εις την αυτήν Συλλ. Απόφασιν. Αι σχετικαί εντολαί των (ως υποδ. Β΄), απευθυνόμεναι πάντοτε και ανεξαρτήτως του τόπου ένθα τηρούνται οι κινούμενοι λογ/σμοί, προς το κεντρικόν κατάστημα της Τραπέζης της Ελλάδος (Τμήμα Σχέσεων μετά του Δημοσίου), θα κοινοποιώνται ως ανωτέρω καθωρίσθη. Η Τράπεζα της Ελλάδος, εκτελούσα τας ως άνω εντολάς των Υπουργείων, θα προβαίνη, αναλόγως της περιπτώσεως, εις την μείωσιν της εξουσιοδοτήσεως πληρωμής εκάστης των Συλλογικών Αποφάσεων επί χορηγήσει ισοπόσων εξουσιοδοτήσεων εις έργα ή εις την αυξομείωσιν των εξουσιοδοτήσεων των έργων της αυτής Συλλογικής Αποφάσεως. Κατ’ αμφοτέρας τας ενεργείας, ουδεμία χρέωσις του Δημοσίου θα λαμβάνη χώραν, εξαιρέσει των περιπτώσεων των αμέσως επομένων υπ’ αριθ. 3 και 4 παραγράφων. 3)Κατανομή των εξουσιοδοτήσεων πληρωμής εις έργα εκτελούμενα ευθύνη Νομ. Προσώπων Δημ. Δικαίου ή Δημ. Οργανισμών και Επιχειρήσεων. Τα έργα δημοσίων επενδύσεων, άτινα εκτελούνται ευθύνη Νομικών Προσώπων Δημοσίου Δικαίου ή Δημοσίων Οργανισμών και Επιχειρήσεων, απολαμβανόντων διοικητικής και οικονομικής αυτοτελείας, εξαιρούνται της ανωτέρω καθοριζομένης νέας διαδικασίας των εξουσιοδοτήσεων πληρωμής. Τα έργα ταύτα θα χρηματοδώνται ως μέχρι τούδε δια μεταφοράς πιστώσεων δι’ εντολών των αρμοδίων Υπουργείων, οι δε λογ/σμοί αυτών θα εμφανίζωσι χρηματικόν υπόλοιπον. Σελ. 126,74 278-118 Δια τον καθορισμόν των έργων της ανωτέρω κατηγορίας, τα Υπουργεία υποχρεούνται όπως εις τας προς την Τράπεζαν της Ελλάδος εντολάς των κατανομής των μηνιαίων εξουσιοδοτήσεων πληρωμής εκάστης Συλλογικής αποφάσεως αναγράφωσιν απαραιτήτως ως διαχ/στην τον τίτλον του οικείου Νομικού Προσώπου κλπ. ουδέποτε δε μόνον το όνομα του εξουσιοδοτημένου δια την κίνησιν του λογ/σμού εκπροσώπου αυτού. Η Τράπεζα της Ελλάδος, οσάκις ορίζεται εν τη κατά τ’ ανωτέρω εντολή των Υπουργείων ως διαχ/στής έργου τινός Νομικόν Πρόσωπον κλπ., θα προβαίνη εις την, χρεώσει του λογ/σμού Συγκεντρώσεως Εισπράξεων και Πληρωμών, μεταφοράν της καθορισθείσης χρηματοδοτήσεως, επί ισοπόσω μειώσει της εξουσιοδοτήσεως πληρωμής της οικείας Συλλογικής Αποφάσεως. Δεδομένου ότι, επί τη μεταφορά πιστώσεων εις έργον εκτελούμενον υπό Νομικού Προσώπου κλπ., αι Υπηρεσίαι Εντελλ. Εξόδων υποχρεούνται όπως εκδόσωσιν ισόποσον ένταλμα οριστικής επιχορηγήσεως συμφώνως τη προγενεστέρα υπ’ αριθ. 32965/23.5.53 αποφάσει ημών, αι υπό των Υπουργείων ανακλήσεις γενομένων χρηματοδοτήσεων έργων της εν λόγω κατηγορίας δέον όπως κατ’ αρχήν αποφεύγωνται. Εις ειδικάς περιπτώσεις δύνανται να ενεργηθώσι κατόπιν προηγουμένης συνεννοήσεως μετά της Υπηρεσίας Εντελλ. Εξόδων, οπότε εάν αι ανακαλούμεναι πιστώσεις μεταφέρωνται εις έτερον έργον, μη εκτελούμενον υπό Νομ. Προσώπου κλπ., θ’ άγωνται υπό της Τραπέζης της Ελλάδος εις πίστωσιν του λογ/σμού Συγκεντρώσεως Εισπράξεων και Πληρωμών, χορηγουμένης ισοπόσου εξουσιοδοτήσεως πληρωμής. Διευκρινίζεται ότι τα έργα υπό τον τίτλον «Μικρότερα έργα εκτελούμενα υπό Νομ. Ταμείων» δεν υπάγονται εις την κατηγορίαν της παρούσης παραγράφου, δοθέντος άλλωστε ότι δεν υφίσταται διαχειριστής αυτών. Η χρέωσις του Δημοσίου θα ενεργήται υπό της Τραπέζης της Ελλάδος άμα τη μεταφορά πιστώσεων εις τους λογ/σμούς των Νομαρχιακών Ταμείων, θεωρουμένης ταύτης ως πληρωμής. 25.Β.δ.17 Δημόσιες Επενδύσεις 4)Κατανομή των εξουσιοδοτήσεων πληρωμής εις έργα εκτελούμενα δια συνεισφοράς τρίτων. Εξαιρούνται, ωσαύτως, εκ της διαδικασίας των εξουσιοδοτήσεων πληρωμής τα έργα δημοσίων επενδύσεων, άτινα εκτελούνται είτε μερικώς είτε ολικώς δια συνεισφοράς (συμμετοχής) τρίτων. Τα έργα ταύτα θα εξακολουθήσουν χρηματοδοτούμενα ως μέχρι τούδε. Δια τον καθορισμόν της εν λόγω κατηγορίας, υποχρεούνται τα Υπουργεία όπως εις τας προς την Τράπεζαν της Ελλάδος εντολάς των κατανομής των μηνιαίων εξουσιοδοτήσεων πληρωμής των Συλλογικών Αποφάσεων αναγράφωσιν απαραιτήτως, εις τας περιπτώσεις ταύτας, την ένδειξιν «έργον συνεισφοράς». Όσον αφορά τας εκ συνεισφοράς τρίτων προερχομένας πιστώσεις, αύται θα μεταφέρωνται κατά την ήδη υφισταμένην διαδικασίαν δι’ εντολών του Υπουργείου Συντονισμού. Διευκρινίζεται ότι απαραίτητος προϋπόθεσις χαρακτηρισμού έργου τινός ως εκτελουμένου δια συνεισφοράς είναι η μέσω του λογ/σμού «συνεισφοραί φορέων» κατάθεσις της συνεισφοράς ταύτης. Επομένως, δεν υπάγονται εις την εν λόγω κατηγορίαν τα έργα, δια τα οποία η Σχετική Συλλογική Απόφασις καθορίζει ότι η συνεισφορά δεν θα κατατίθηται εις τον ρηθέντα λογ/σμόν. Η Τράπεζα της Ελλάδος, οσάκις εν τη εντολή κατανομής των μηνιαίων εξουσιοδοτήσεων πληρωμής των Συλλογικών Αποφάσεων καθορίζεται υπό των Υπουργείων ότι έργον τι εκτελείται δια συνεισφοράς, θα προβαίνη εις την χρεώσει του λογ/σμού Συγκεντρώσεως Εισπράξεων και Πληρωμών, μεταφοράν της καθορισθείσης χρηματοδοτήσεως, επί ισοπόσω μειώσει της εξουσιοδοτήσεως πληρωμής του λογ/σμού της Συλλογικής Αποφάσεως. Τα Υπουργεία δύνανται να ενεργώσι μεταφοράς πιστώσεων των έργων της ανωτέρω κατηγορίας κατά τα ήδη ισχύοντα. Εν η περιπτώσει η μεταφορά ενεργείται μεταξύ έργων ουχί της αυτής κατηγορίας, τουτέστιν εκτελουμένων εκ συνεισφοράς η Τράπεζα της Ελλάδος θα ενεργή χρέωσιν ή πίστωσιν του λογ/σμού Συγκεντρώσεως Εισπράξεων και Πληρωμών, εκ παραλλήλου προς την αυξομείωσιν της εξουσιοδοτήσεως πληρωμής του έργου. 5)Πληρωμαί Δημοσίων Επενδύσεων. Αι πληρωμαί δημοσίων επενδύσεων δι’ επιχωρίους δαπάνας θα ενεργώνται κατά την μέχρι τούδε ισχύουσαν διαδικασίαν, ήτοι δι’ επιταγών των διαχ/στών εις βάρος των παρά τη Τραπέζη της Ελλάδος λογ/σμών, ανεξαρτήτως της κατηγορίας εις ην υπάγεται έκαστον έργον. Υπομιμνήσκεται ότι προϋπόθεσις εκδόσεως της επιταγής είναι η ύπαρξις των νομίμων δικαιολογητικών, εν περιπτώσει δε προκαταβολής η ειδική προς τούτο εντολή της προϊσταμένης του διαχ/στού Υπηρεσίας. Ωσαύτως, προϋπόθεσις αναλήψεως νέας προκαταβολής μετά την 10ην ημέραν εκάστου μηνός είναι η διαβίβασις προς την Υπηρεσίαν Εντελλ. Εξόδων των δικαιολογητικών απασών των αναληφθεισών τοιούτων προ της 1ης του αμέσως προηγουμένου μηνός. Επιταγαί, μη συνοδευόμεναι υπό κεκυρωμένων αντιγράφων των διαβιβαστικών των δικαιολογητικών προς την Υπηρεσίαν Εντελλ. Εξόδων εγγράφων της αρμοδίας Υπηρεσίας ή της εντολής αναλήψεως προκαταβολής, δεν θα εξοφλώνται υπό της Τραπέζης. Κατ’ εξαίρεσιν επιταγαί εις βάρος λογ/σμών έργων εκτελουμένων υπό Νόμ. Προσώπων Δημ. Δικαίου κλπ. θα εξοφλώνται άνευ των ανωτέρω καθοριζομένων, εφ’ όσον αναγράφεται επ’ αυτών ο αριθμός του οικείου εντάλματος του Νομικού τούτου Προσώπου κλπ. Η εξόφλησις των επιταγών εις βάρος των λογ/σμών δημοσίων επενδύσεων οίτινες, υπάγονται εις την κατηγορίαν των ανωτέρω παρ. 3 (έργα Νομ. Προσώπων) και 4 (έργα συνεισφοράς), θα ενεργήται υπό της Τραπέζης της Ελλάδος, ως μέχρι τούδε δια χρεώσεως των λογ/σμών τούτων, δεδομένου ότι θα έχωσι χρηματικόν υπόλοιπον. Ως προς τας επιταγάς εις βάρος των υπολειπομένων λ/σμών δημ. επενδύσεων, οίτινες δεν θα εμφανίζωσι χρηματικόν υπόλοιπον αλλ’ απλήν εξουσιοδότησιν πληρωμής, ως η ανωτέρω παρ. 2, αύται θα εξοφλώνται ωσαύτως, υπό της Τραπέζης της Ελλάδος, το δε δημιουργούμενον χρεωστικόν υπόλοιπον θα καλύπτηται την μεσημβρίαν εκάστης ημέρας δια χρεώσεως του λογ/σμού Συγκεντρώσεως Εισπράξεων και Πληρωμών. Η χρέωσις αύτη του λογ/σμού Συγκεντρώσεως θα ενεργήται συνολικώς δια τα ποσά των εξοφληθεισών επιταγών αλλά κεχωρισμένως κατ’ έργον και κατάστημα. Αντιστοίχως το ποσόν, εκάστης εξοφλουμένης επιταγής θα φέρηται υπό της Τραπέζης εις μείωσιν της εξουσιοδοτήσεως πληρωμής του οικείου λογ/σμού, νοείται δε οίκοθεν ότι ουδεμία επιταγή θα εξοφλήται εάν δεν υφίσταται επαρκές υπόλοιπον εις την εξουσιοδότησιν ταύτην, ήτις δέον όπως παρακολουθήται και ελέγχηται λογιστικώς. 6)Καταθέσεις εξ επιστροφής αδιαθέτων υπολοίπων προκαταβολών. Τα μη χρησιμοποιηθέντα υπόλοιπα των υπό των διαχ/στών αναλαμβανομένων προκαταβολών δέον όπως εγκαίρως κατατίθηνται, υπ’ αυτών εις τον λογ/σμόν δημ. επενδύσεων εξ ου αύται ανελήφθησαν. Εκάστη τοιαύτη κατάθεσις θα συνοδεύηται απαραιτήτως υπό σημειώματος υπογεγραμμένου υπό του διαχ/στού, εν τω οποίω θ’ αναγράφηται ο αριθμός, η ημερομηνία εξοφλήσεως και το ποσόν της επιταγής, ης αδιάθετον υπόλοιπον συνιστά το κατατιθέμενον ποσόν. Τα στοιχεία ταύτα δέον όπως καταχωρίζωνται υπό της Τραπέζης της Ελλάδος εις το αιτιολογικόν της πιστωτικής εγγραφής. (Μετά την σελ. 126,74) Σελ. 126,75 278-119 Δημόσιες Επενδύσεις 25.Β.δ.17 Ουδεμία προκαταβολή επιτρέπεται όπως παραμείνη εις χείρας του διαχ/στού μετά την λήξιν του οικονομικού έτους καθ’ ο αύτη ανελήφθη. Παν αδιάθετον υπόλοιπον δέον όπως κατατίθηται το αργότερον μέχρι της 31ης Δεκεμβρίου εκάστου έτους εις τον παρά τη Τραπέζη λογ/σμόν του οικείου έργου. Τα κατά τ’ ανωτέρω κατατιθέμενα ποσά θα άγωνται υπό της Τραπέζης της Ελλάδος εις πίστωσιν των λογ/σμών δημ. επενδύσεων, προκειμένου, όμως, περί καταθέσεως εις έργον δι’ ο υφίσταται εξουσιοδότησις πληρωμής αντί χρηματικού υπολοίπου, θα μεταφέρηται αύτη εν συνεχεία και δη την μεσημβρίαν εκάστης ημέρας εις τον λογ/σμόν Συγκεντρώσεως Εισπράξεων και Πληρωμών, επαυξανομένης παραλλήλως κατά το αυτόν ποσόν της εξουσιοδοτήσεως πληρωμής. Η μεταφορά θα ενεργήται συνολικώς μεν δια τα ποσά των καταθέσεων αλλά κεχωρισμένως κατ’ έργον και κατάστημα. Το τυχόν εκ παραδρομής παραμένον εις χείρας διαχ/στού υπόλοιπον προκαταβολής αναληφθείσης εις προηγούμενον οικον. έτος ή το επιστρεφόμενον ως αχρεωστήτως καταβληθέν ωσαύτως εις προγενέστερον οικονομικόν έτος ποσόν εν ουδεμιά περιπτώσει θα κατατίθηται εις τον λογ/σμόν του έργου, εκτός εάν εκτελήται το έργον τούτο υπό Νομ. Προσώπου κλπ., οπότε δεν υφίσταται χρονικός περιορισμός. Εις απάσας τας λοιπάς περιπτώσεις (έργον έχον εξουσιοδότησιν πληρωμής ή έργον εκτελούμενον δια συνεισφοράς), το κατατιθέμενον ποσόν, εφ’ όσον προέρχεται εξ αναλήψεως προηγουμένου έτους, θα άγηται εις πίστωσιν του παρά τω κεντρικώ καταστήματι της Τραπέζης της Ελλάδος τηρουμένου λογ/σμού υπό τον τίτλον «Υπουργείον Συντονισμού-Αδιάθετα υπόλοιπα περαιωθέντων έργων προς ανακατανομήν», μετά μνείας του αριθμού και της ονομασίας του έργου κλπ. Η Τράπεζα της Ελλάδος δέον όπως ελέγχη, βάσει των σημειωμάτων των διαχ/στών, την ορθότητα της διδομένης εντολής καταθέσεως, προς πρόληψιν ανωμαλιών εν τη δημοσία ληψοδοσία. 7)Έκδοσις συμψηφιστικών ενταλμάτων πληρωμής υπό των Υπηρεσιών Εντελλ. Εξόδων. Αι Υπηρεσίαι Εντελλ. Εξόδων θα προβαίνωσιν εις την έκδοσιν συμψηφιστικών ενταλμάτων πληρωμής κατά την ήδη υφισταμένην διαδικασίαν. Ειδικώς ως προς την εφαρμογήν της υπ’ αριθ. 32965/23.5.53 προγενεστέρας αποφάσεως ημών, δέον όπως, προ της εκδόσεως τακτικού συμψηφιστικού εντάλματος επιχορηγήσεως Νομ. Προσώπου κλπ., ελέγχωσιν εάν εγένετο χρέωσις του λογ/σμού Συγκεντρώσεως Εισπράξεων και Πληρωμών υπό της Τραπέζης, ίνα αποφευχθώσιν ανωμαλίαι. 8)Αναγγελίαι της Τραπέζης της Ελλάδος. Σελ. 126,76 278-120 Η Τράπεζα της Ελλάδος θα παρέχη τα συνήθη στοιχεία, ως μέχρι τούδε. Προκειμένου περί λογ/σμών της κατηγορίας των εξουσιοδοτήσεων πληρωμής, οίτινες δεν πρόκειται να εμφανίζωσιν από του προσεχούς οικονομικού έτους χρηματικόν υπόλοιπον, θ’ αναγγέλλη αντ’ αυτού το υπόλοιπον της εξουσιοδοτήσεως. Εις τα προς το Υπουργείον Συντονισμού (Γραφ. Λογιστ. Παρακολουθήσεως) μηνιαία τηλεγραφήματα αναγγελίας των υπολοίπων ως και τας σχετικάς καταστάσεις θ’ αναγράφωνται κεχωρισμένως τα κατ’ έργον υπόλοιπα των τριών κατηγοριών των λογ/σμών, προτασσομένων κατά σειράν των ενδείξεων α)Υπόλοιπα εξουσιοδοτήσεων β)Υπόλοιπα Νομ. Προσώπων και γ)Υπόλοιπα συνεισφορών. Υπομιμνήσκεται ότι τα υπόλοιπα της 31ης Δεκεμβρίου εκάστου έτους δέον όπως τηλεγράφωνται ουχί στρογγυλοποιημένα εις χιλιάδας δραχμών αλλ’ επακριβώς. 9-11)(Προσωρινής ισχύος). 12)Η παρούσα δημοσιευθήτω δια της Εφημερίδος της Κυβερνήσεως.